Here is a page extracted from Wikipedia that may contain CSS, HTML, and a lot of unformatted text.

Title: Kaihans Kalhuors
Content: Kaihans Kalhuors (persėškā كيهان كلهر; gėmės 1963 m. lapkristė 24 d.) īr kurdu kėlėma mozėkonts nu Irana. Ons grajėn kamančo ė īr klasėkinės persu mozėkas kuompozėtuorios.

Gėmė Teheranė, kėlėma nu Kermanšaha kurdu šėimuo. Būdams 7 metu ons pradiejė muokītėis mozėkas, paskum (nu 13 metu) grajėna Irana nacēnalėnė radėjė ė televėzėjės uorkėstrė. Mokies pas vairius muokītojus radif mozėkėnės tradėcėjės. Istuojė i Teherana mozėkas konservatuorėjė, katruo muokies pas Mohamada Reza Lotfi. Kalhuors keliava pu skėrtėngus Irana regėjuonus, kur muokies tū vėitu mozėkas tradėcėju. Paskum Romuo ėr Otavuo stodėjava Euruopas klasėkėnė mozėka.

Ka Kaihanas Kalhoras grajėn daugomuo kamančo ė setaro, ons īr variū ėnstromentu ė mozėkas stėliu meistros. Dėrb kuoncertus tėik so Irana, tėik so kėtū šaliū mozėkontās. JAV Kaihans Kalhuors pagelbiejė violončelėninkō Yo-Yo Ma sokortė mozėkas pruojekta „Silk Road Project“, tēpuogi dalėvava „Kronos Quartet“ pruojektė. Ton mozėkontā šmuotā bova panauduotė Francis Ford Copolla fėlma „Youth without youth“ garsa takeliō.

Kaihans Kalhuors daba sava karjiers tēs JAV, 2004 m. do ano albomo bova nomėnioutė „Grammy“ apdovenuojėmās.

2012 m. groude mienesie ton Irana mozėkonts kuoncertava Lietovuo (Kaunė ė Vėlniou).

Nūruodas 
 Gruo Kaihans Kalhuors ė Ali Bahrami Fard

Mozėkontā